CELEX: 62012CN0514
Language: mt
Date: 2012-11-14 00:00:00
Title: Kawża C-514/12: Talba għal deċiżjoni preliminari mressqa mil-Landesgericht Salzburg (l-Awstrija) fl- 14 ta’ Novembru 2012 — Zentralbetriebsrat der gemeinnützigen Salzburger Landeskliniken Betriebs GmbH vs Land Salzburg

2.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/7
            
         Talba għal deċiżjoni preliminari mressqa mil-Landesgericht Salzburg (l-Awstrija) fl-14 ta’ Novembru 2012 — Zentralbetriebsrat der gemeinnützigen Salzburger Landeskliniken Betriebs GmbH vs Land Salzburg
   (Kawża C-514/12)
   2013/C 63/11
   Lingwa tal-kawża: il-Ġermaniż
   
      Qorti tar-rinviju
   
   Landesgericht Salzburg
   
      Partijiet fil-kawża prinċipali
   
   
      Rikorrent: Zentralbetriebsrat der gemeinnützigen Salzburger Landeskliniken Betriebs GmbH
   
      Konvenut: Land Salzburg
   
      Domanda preliminari
   
   L-Artikolu 45 TFUE u l-Artikolu 7(1) tar-Regolament (UE) Nru 492/11 (1) jipprekludu leġiżlazzjoni nazzjonali (f’dan il-każ l-Artikoli 53 u 54 tas-Salzburger Landesvertragsbedienstetengesetzes), li tipprovdi li, sabiex tiġi ddeterminata d-data rilevanti għall-finijiet tal-avvanz fl-iskali ta’ remunerazzjoni ogħla, persuna pubblika li timpjega għandha tieħu inkunsiderazzjoni fit-totalità tagħhom il-perijodi ta’ attività mwettqa mingħajr interruzzjoni fis-servizz tagħha mill-impjegati tagħha, iżda għandha tieħu inkunsiderazzjoni, b’mod globali u minn ċertu età, biss parti mill-perijodi ta’ attività mwettqa mill-impjegati tagħha ma’ persuni privati jew pubbliċi oħra li jimpjegaw — kemm jekk fl-Awstrija kif ukoll jekk fi Stat ieħor tal-UE jew taż-ŻEE?
   
      (1)  Regolament (UE) Nru 492/2011 tal-Parlament Ewropew u tal-Kunsill, tal-5 ta’ April 2011, dwar il-moviment liberu tal-ħaddiema fi ħdan l-Unjoni, ĠU L 141, p. 1.